A Gift from a Flower to a Garden

A Gift from a Flower to a Garden er det femte albumet til den skotske visesongaren Donovan, og det første dobbeltalbumet hans i karrieren og ein av dei første plateboksane i rockemusikken. Det kom ut i USA i desember 1967 (Epic Records L2N 6071 (monaural) / B2N 171 (stereo)) og i Storbritannia den 16. april 1968 (Pye Records NPL 20000 (monaural) / NSPL 20000 (stereo)).  I desember 1967 gav Epic Records òg dei to albuma frå A Gift from a Flower to a Garden ut som separate album i USA. Den første plata fekk namnet Wear Your Love Like Heaven og den andre For Little Ones. 

Historie
Etter å ha spelt inn Mellow Yellow fokuserte Donovan på å gje ut hitsinglar. «Epistle to Dippy» nådde Topp 20 i februar 1967 og «There is a Mountain» (#11 US; #8 UK) følgde i august. 

Med suksessen som desse singlane gav han, gjekk Donovan i studio i oktober for å spele inn det neste albumet sitt. Dobbeltalbumet bestod av ei side med elektrisk pop (Wear Your Love Like Heaven) og ei anna med akustisk barnemusikk (For Little Ones). Den akustiske plata let Donovan presentere ei side av låtskrivinga si ein ikkje hadde sett på hitsinglane. Det let han òg syne styrken hans som gitarist og artist på ein måte han ikkje kunne med studiomusikarar. 

Medan Mickie Most produserte singlane frå albumet («Wear Your Love Like Heaven» med «Oh Gosh»), og er tilskriven som produsent på albumet, er det i røynda Donovan som produserte det meste av songane sjølv. 

«Mad John's Escape» er ein song skriven for ein ven av Donovan som rømde frå eit mentalsjukehus. Songen omhandlar rømminga til Mad John og eventyra han opplevde. 

«Under the Greenwood Tree» vart opphavleg skriven av William Shakespeare, og sett til musikk av Donovan for Royal National Theatre, som planla å nytte songen i eit teaterstykke. Mot slutten av songen syng Donovan «Will you, won't you... join the dance?» som ein referanse til refrenget i T«he Lobster Quadrille» i kapittel ti i Lewis Carroll-romanen Alice's Adventures in Wonderland.

«Epistle to Derroll» er tileigna banjospelaren og songaren Derroll Adams, som var ei tidleg inspirasjonskjelde for Donovan.

I teksten til plateomslaget skriv Donovan at han ønskte å lage to plate, ein for den noverande generasjonen, og ein for den komande. Han åtvara òg mot dopmisbruk. Fleire av dei tidlegare innspelingane hans hadde både skjulte og openberre referansar til dopbruk (særleg marihuana og LSD, men etter utgjevinga av Mellow Yellow, hadde han både vorte arrestert og dømd for bruk av marihuana, og sett folk han kjende starta nytte hardare narkotika (speed, heroin, kokain), og korleis det øydela liva deira. I staden fremma Donovan meditasjon og andre teknikkar i dei nye songane sine. 

Innhald
Wear Your Love Like Heaven (album 1)

For Little Ones  (album 2)

Medverkande
Donovan - vokal, gitar, munnspel, plystring
Eric Leese - elektrisk gitar
Cliff Barton - bass
Jack Bruce - bass på «Someone's Singing»
Ken Baldock - kontrabass
Mike O'Neill - klaverinstrument
Keith Webb - trommer
Tony Carr - trommer, bjøller, kongatrommer, fingercymbal
Mike Carr - vibrafon 
«Candy» John Carr - congatrommer
Harold McNair - fløyte

Kjelder
Denne artikkelen bygger på «A Gift from a Flower to a Garden» frå ,  den 11. mars 2011. 
 oppgav desse kjeldene:

Bakgrunnsstoff
 A Gift From A Flower To A Garden - Donovan Unofficial Site

Kategori:Donovan-album
Kategori:Musikkalbum frå 1967
Kategori:Dobbeltalbum
Kategori:Album produserte av Mickie Most